Legal Document

Category: 1578

Text:
3. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 584  της 31 Αυγ./2 Σεπτ, 1982 (ΦΕΚ Α΄ 108) Μεταφορά Υπηρεσιών στο Υπουργείο Έρευνας και Τεχνολογίας. Έχοντες υπόψη: 1.Τις διατάξεις του άρθρ. 15 του Νόμ. 1266/1982 «για τα Όργανα ασκήσεως της νομισματικής, πιστωτικής και συναλλαγματικής πολιτικής και άλλες διατάξεις». 2.Το Π.Δ. 574/1982 «Ανακατανομή των αρμοδιοτήτων των Υπουργείων». 3.Τη γνωμοδότηση του Συμβουλίου της Επικρατείας με αριθ. 651/1982, με πρόταση των Υπουργών Προεδρίας της Κυβερνήσεως, Εθνικής Παιδείας και Θρησκευμάτων, Έρευνας και Τεχνολογίας, και Εμπορίου, αποφασίζουμε: Άρθρο μόνο.-Στο Υπουργείο Έρευνας και Τεχνολογίας υπάγονται μεταφερόμενες σ’ αυτό οι εξής υπηρεσίες: α)Η κατά τις διατάξεις του Νομοθετικού Δ/τος 3891/1958 όπως τροποποιήθηκε και συμπληρώθηκε μεταγενέστερα «Ελληνική Επιτροπή Ατομικής Ενέργειας», υπαγόμενη απ’ ευθείας στον Υπουργό Έρευνας και Τεχνολογίας μαζί με τις κάθε μορφής και φύσης θέσεις και το προσωπικό που τις κατέχει. β)Η κατά το άρθρ. 9 του Νόμ. 706/1977 «περί προωθήσεως της Επιστημονικής Ερεύνης και της Τεχνολογίας»Υπηρεσία Επιστημονικής Ερεύνης και Τεχνολογίας, υπαγόμενη απ’ ευθείας στον Υπουργό Έρευνας και Τεχνολογίας μαζί με τις κάθε μορφής και φύσης θέσεις και το προσωπικό που τις κατέχει. γ)Το κατά το άρθρ. 12 του Π.Δ. 607/1977 «περί Οργανισμού του Υπουργείου Εμπορίου», Τμήμα Διπλωμάτων Ευρεσιτεχνίας της Διεύθυνσης Εμπορικής και Βιομηχανικής Ιδιοκτησίας του Υπουργείου Εμπορίου μαζί με τις κάθε μορφής και φύσης θέσεις και το προσωπικό που τις κατέχει». Το άρθρο μόνο αντικαταστάθηκε ως άνω από το άρθρο μόνο του Π.Δ. 715/14-30 Δεκ. 1982 (ΦΕΚ Α 153). Σελ.352(β) Τεύχος Ι-71 Σελ.140